“Hy is nie geskors nie. Die raad sal wag totdat die strafregtelike klagte afgehandel is en dán besluit wat om te doen.”
’n Jaar en ’n half ná die opspraakwekkende Jeppe-slagting waarin vier polisiemanne en agt rowers in Jeppestown, Johannesburg, doodgeskiet is, het die 13 beskuldigdes uiteindelik gister vir hul verhoor in die Johannesburgse hooggeregshof verskyn.
Me. Mary Maleke (29), wat ten tye van die bloedbad ’n kassiere by die Honeydew-Pick ’n Pay was en van sameswering verdink word, het heel links op die punt van die beskuldigdebank gestaan. Sy was destyds in ’n verhouding met mnr. Senzo Mweli (26), een van die vermeende bendelede wat vroeër die oggend dié winkel beroof het. Hy het ook gister langs haar in die bank gestaan. ’n Menigte van die beskuldigdes se familie en vriende was op die toeskouerbanke te sien. Altesame 21 aanklagte staar hulle in die gesig nadat vier polisiemanne – insp. Frikkie van Heerden (33), konst. Francois Seaward (31), sers. Gert Schoeman (30) en insp. Victor Mathye (49) – destyds ná die rooftog by die Pick ’n Pay in ’n hinderlaag gelei, en toe in ’n wilde oor-en-weer-skietery gesterf het. Maar die meeste van die beskuldigdes se regsverteenwoordigers was nié teen gister gereed om met die verhoor voort te gaan nie.
Regter Ratha Mokgoatlheng het die aansoek om uitstel toegestaan, maar die tien regsverteenwoordigers ernstig daarop gewys dat hulle, om enige verdere vertragings te vermy, vir die “volle tydsduur van die verhoor beskikbaar móét wees”.
Sy word daarvan beskuldig dat sy in November verlede jaar haar man, Francois (27), in die egpaar se huis in 7de Laan in die dorp doodgeskiet het.